For første gang siden coronaen brød ud i Danmark er Nibe Festival tilbage i fuld vigør, og det var nogle få gæster mere end klar til. Nilas Busch mødte op klokken 6.00 tirsdag morgen for at sidde i kø og være en af de første, der kunne komme ind bag hegnet til festivalen. -	Vi havde tænkt, der var lidt flere i køen. Det var derfor, det blev klokken seks, siger han og fortsætter: -	Der sad så ikke nogen, og jeg tror, vi har siddet alene i godt og vel seks timer. VIDEO: Mød første mand i køen til Nibe Festival: 91 kunstnere på programmet Når Nibe Festival for alvor skydes i gang onsdag, kan man opleve 91 forskellige kunstnere på fem forskellige scener i Skalskoven. Derfor var der også ekstra god grund til komme så tidligt i køen for Jonas Sneker, når der skal erobres teltplads. -	Først og fremmest så er det for at sørge for, at man er tæt på festen - tæt på ølteltet, siger han. Nyt teltområde Til dette års festival er der også et nyt campingområde til de overnattende gæster på festivalen. Området er udviklet under den toårige nedlukning på grund af corona. Fremover kommer campingområderne til at hedde Camp Vest og Camp Øst, og der bliver både områder for dem, der vil feste igennem hele natten og områder for dem, der foretrækker nattero og en ren teltplads. -	Vi har været presset på vores campingområder, og de har generelt trængt til en kærlig hånd, fortalte Peter Møller Madsen, der er festivalleder på Nibe Festival, tilbage i marts måned. -	Det her er et skridt ind i en ny tid, hvor vi ikke bare udvikler festivalen, men også udvikler campingområderne omkring festivalen.
Tirsdag aften åbner Nibe Festival, men flere gæster satte sig i kø til åbningen tidligt fra morgenstunden. Det viste sig dog ikke at være helt så nødvendigt.